1513 5 


ANTIČKA 1 
STAROKRŠĆANSKA 
N. SALONA 


STAROHRVATSKI 
> SOLIN 


IZDAVAČ: SVETIŠTE GOSPE OD OTOKA — SOLIN 


GLAVNI I ODGOVORNI UREDNIK: 
TUGOMIR JOVANOVIĆ 


TEKST: ANTE JURIĆ 


KOLOR FOTOGRAFIJE: 
ZVONIMIR BULJEVIĆ : 
PETAR JOVIĆ, slike na str. 68 i 69 gore 


GANE NA OPREMA: 
E ŠKARIČIĆ 


GRAFIČKO-TEHNIČKA OBRADA: 
VLADIMIR KOKAN 


LEKTOR: MATE MEŠTROVIĆ 


TISAK: Tiskarsko-izdavački zavod »Zrinski« Čakovec 


SOLIN, OŽUJKA 1976. 


SADRŽAJ 
UVOD s. a om ou : ll 
Salona — Solin, kratki o gonjeni pregled A: 11 
Teatar a3 hod 15 
Forum a 15 
Hortus Metrodori 16 
Amfiteatar š 16 
Bazilika Pet mučenika na  Kapljuču . 18 
Porta Caesarea a. a 4 19 
Gradski crkveni centar 20 
Basilica urbana 20 
Manastirine 22 
Marusinac 26 
Gospin Otok_. . 47 
Crkva Gospe od Otoka 47 
Crkva svetog IN 49 
Gradina : š 51 
Šuplja crkva 53 
Dvorine 55 
Rižinice_ . . 56 
Split (kratki pregled znamenitosti) 59 
Trogir (kratki pregled znamenitosti) . 63 


PREDGOVOR 


U povijesnoj povezanosti s Klisom, 
Solin otkriva mnoge značajne stranice na- 
še prošlosti uz naše raspinjanje i agoniju, 
ali ne i smrt. Solin je nadživio sve povije- 
sne oluje i potrese, i danas se snažno raz- 
vija. U današnjem Solinu živi više od 
14.000 stanovnika, više od 2.000 učenika 
pohađa osmogodišnje škole, a u srednjim 
školama i na fakultetima ima ih također 
lijep broj. Nove obiteljske kuće i stam- 
beni blokovi s industrijskim objektima 
sve više prekrivaju Solin. Stoga nam tre- 
ba još dublje poznavanje oku na žalost 
najčešće skrivenog blaga i velikog bogat- 
stva koje nam je prošlost ostavila u ar- 
heološkim i povijesnim spomenicima. 
Vjekovni osvajači bili su bezobzirni pre- 
ma nama i našim svetinjama. Danas smo 
ipak u mogućnosti da krenemo s pozici- 
ja mrtvila, da nešto stvarno učinimo za 
kulturnu valorizaciju Solina. 


Prolazeći kroz Solin, opazit ćeš u zido- 
vima nekih kuća uzidane ulomke izvađe- 
ne iz solinskih ruševina. Stari su Solinja- 
ni cijenili i čuvati te ostatke, koji su im 
govorili o prošlosti mjesta, u kome žive, 
pa su ih ugradili u svoje domove. 


Budimo i mi ponosni na te tragove 
kulture i vjere, koje smo baštinili na 
ovom mjestu. Budimo pažljivi prema tim 
ostacima. Svaki kamen maknut sa svoga 
mjesta gubi na vrijednosti. Ne pravimo 
na ruševinama nova pustošenja. Ova, koja 
bismo mi učinili, odgovornija su pred po- 
viješću od onih u VII. stoljeću. 

Mjesto, na kome stojiš i po kome ho- 
daš, pripada kulturnoj i vjerskoj baštini. 
Kulturan si, postupaj kulturno! 

Čemu ove napomene? Don Frane Bu- 
lić, glasoviti arheolog, kad mu je jednom 
netko dobacio: »Don Frane, čemu gubite 
toliko vremena oko tog kamenja?« — od- 
govorio je: »Iz kamenja povijest, a iz po- 
vijesti svijest.« 

Čuvajmo stoga ljubomorno svaki ka- 
men solinske grude, da bi nam to kame- 
nje bolje osvijetlilo našu povijest, a pre- 
ko nje i našu svijest. 


ANTIČKA I 
STAROKRŠĆANSKA 
SALONA 


UVOD 


Hrvatsko ime Solin nastalo je od latinizira- 
nog naziva Salona, koje ima korijen u ilir- 
skom jeziku. U povijesti se to ime spominje prvi 
put 119. godine prije Krista, za rata Ilira i Rim- 
ljana. Početak je ovog naselja svakako mnogo 
raniji. Stari grčki geograf Strabon kaže, da je 
Salona bila luka ilirskog plemena Dalmata, koji 
su vjerojatno trgovali na tom mjestu s grčkim 
pomorcima. Ostaci bedema, predmeti grčkog 
podrijetla nađeni u Saloni i njezinoj okolici u- 
pućuju na Grke kao utemeljitelje ovog grada. 
Neki mu stavljaju početak u IV. stoljeće prije 
Krista. Očito je, da je u Saloni veoma rano bio 
jak grčki utjecaj, pa se s pravom kaže za prvo 
razdoblje Salone da je to grčko-ilirska naseobi- 
na. U prvom stoljeću prije Krista Salonu zau- 
zimaju Rimljani. U građanskom ratu između Ce- 
zara i Pompeja stanovnici Salone pristaju uz 
Cezara; budući da je pobijedio, grad je proma- 
knut na čast kolonije, pa se službeno naziva 
»Colonia Martia Julia Salona«. 
Grad se širi prema istoku i zapadu te dobiva 
dva nova dijela: pored starijeg grčko-ilirskog 
noviji rimski na zapad i istok. Zbog toga se od 
tog vremena kod pisaca susreće i pluralni oblik 
za naziv grada — Salonae. 

Kad je Ilirik uređen kao rimska pokrajina, 
Salona postaje pravi kulturni, trgovački, poli- 
tički, a neko vrijeme vojni centar. U kasnijim 
vjekovima ona je i crkveni centar ovih strana. 
U prvim stoljećima poslije Krista doseljavaju 
se mnogi istočnjaci, pa među njima i vjesnici 
evanđelja, koji u drugoj polovici III. stoljeća 
organiziraju u Saloni i kršćansku općinu. Ona 
u vrijeme Dioklecijana ima brojne mučenike. 

Činjenica, da je Dioklecijan rođen u Saloni 
ili u njezinoj okolici i što je u blizini sagradio 
glasovitu palaču, podigla je ugled ovog, ionako 
važnog centra. Koliko je taj centar bio važan, 
pokazuje njegova prostrana luka i brojne ceste 
koje su ga povezivale s ostalim krajevima car- 
stva. Evo tih cesta po imenu: Via Munita 
prema Trogiru, pa uz more sve do Akvileje, gdje 
se spajala s mrežom italskih i germanskih ce- 
sta. Via Gabiniana vodila je pokraj Kli- 


sa na Andetrium (Muć), pa u unutra- 


šnjost. Treća prema Aequumu (Čitluk kod 
Sinja) te preko Bosne sve do Panonije. Četvrta, 
dijeleći se kod Trilja, završavala je jednim kra- 
jemu Naroni (Vid kod Metkovića), a dru- 
gim je vodila do sredine Balkana. Posebna ce- 
sta spajala je Salonu s Epetionom (Sto- 
breč) i ostalim mjestima uz južno primorje. 


Posljednja tri stoljeća života stare Salone 
karakteristična su po razvitku jake kršćanske 
općine u gradu i njezinu utjecaju na cijelu po- 
krajinu. Salonitanski biskup, naime postaje 
metropolita cijele provincije Dalmacije. To je 
i doba postepenih provala barbarskih naroda, 
od kojih neki kao npr. Istočni Goti svršetkom 
V. stoljeća dolaze i do ovih strana. Dok pod nji- 
hovim udarom pada samo Zapadno rimsko car- 

stvo, Salona, nalazeći se relativno daleko od 
glavnih putova njihova prodora, živi još 130 
godina, te u jednom času postaje utočište ne- 
kima od posljednjih zapadnorimskih careva. 
Grad je porušen od Avara i Slavena oko 614. 
godine. Preživjelo stanovništvo, koje je uspjelo 
pobjeći, sklonilo se na obližnje otoke i u Dio- 
klecijanovu palaču. Tu je počeo život novog gra- 
da, današnjeg Splita. 

Do danas je stari Solin ostao u ruševinama, 
od kojih je tek dio dobro istražen, ali i ovo, 
što je otkriveno, dostatno govori o njegovoj ve- 
ličini i značenju. 

Ako pogledamo tlocrt grada, vidimo, da mu 
je oblik prilično nepravilan, a podsjeća na elip- 
su. Najduža os dosiže oko 1600 metara, a_ ona 
najšira do 700 metara. Površina opasana bede- 
mima iznosi 72 hektara. U drugom stoljeću po- 
slije Krista, za markomanske opasnosti, i noviji 
dio grada, kao što je bio stari, tj. ona prva i naj- 
ranija jezgra, opasan je bedemima i utvrđen 
kulama. Otada mu opseg zidina dosiže do 4 ki- 
lometara, a broj kula do 90. U VI. st., za vri- 
jeme bizantsko-gotskih ratova, neke kule su po- 
jačane pa dobivaju trokutaste završetke koji 
se i danas vide. 

Obiđimo grad počevši od njegova najstarijeg 
dijela. Dolazimo li autobusom iz Splita, započni- 
mo obilazak od mjesta zvanog Širina, gdje je au- 
tobusna postaja i benzinska crpka. Do tog mjesta 
je dolazila stara salonitanska luka. Svjedoče nam 
to sidrišta nađena na tom mjestu pri izgradnji ove 
postaje. Odatle pođimo prema zapadu starom ce- 
stom, koja vodi za Kaštela. Nakon nekoliko sto- 
tina metara hoda naići ćemo, s desne strane ce- 
ste, na niz lukova. Vjerojatno su pripadali zgradi 
za spremanje žita. Malo zapadnije od tih lukova 
cesta je presjekla ruševine teatra. 


TEATAR je izgrađen u prvom stoljeću po- 
slije Krista, a obnovljen u doba Dioklecijana. Ja- 
sno se vide ostaci orkestre (prostora za izvođače) 
i gledališta, prislonjenog uz brijeg, kako su to obi- 
čavali graditi Grci. S južne strane ceste vide se 
ostaci jednog manjeg hrama, koji je, čini se, sta- 
riji od samog teatra. 


FORUM je javni trg, kojeg imaju svi gra. 
dovi antičkog svijeta. U Saloni se forum nalazi 
sa sjeveroistočne strane teatra. Nije velike povr- 
šine, 80 x 50 m, pa nam to govori da je pripadao 
ranijem, manjem gradu. Sa zapadne strane foru- 
ma vodila je prema sjeveru popločana, glavna u- 
lica ovog starijeg dijela grada. S istočne strane su 
dva hrama i gradska vijećnica. Nešto sjevernije od 

foruma vide se ostaci terma. Više takvih kupali- 
šta bilo je u gradu. Sjevernije odatle proteže se 
prema gradskim vratima tzv. Porta Caesarea 
najstariji sačuvani dio bedema. (slika na str. 33.) 

Krenimo prema zapadu istom cestom, kojom 
smo započeli šetnju, cestom prema Kaštelima. Do- 
šavši na raskrižje kod zapadnih zidina, pokraj 
naftinih rezervoara, produžimo pravcem na zapad, 
odvojkom, koji vodi prema tvornici cementa, i 
eto nas do najstarijeg sačuvanog solinskog grob- 
lja na mjestu zvanom in Horto Metrodori 
po natpisu s. jednog groba). Tu opažamo ostatke 
velikih kamenih blokova nalik na zidine. Po mi- 
šljenju nekih povjesničara, to je bio. obrambeni 
bedem, po drugima to su ostaci bogato zidanih 
grobnica. Nekada su se prostirali više od jednog 
kilometra prema zapadu. Spomenuto groblje se 
po ondašnjem običaju nalazilo izvan grada, a na- 
đeni natpisi svjedoče, da je bilo pretežno pogan- 
sko, što znači starijeg razdoblja. Nađen je dosad 
naime tu samo jedan kršćanski sarkofag, onaj 
Flavija Valerijana, zapovjednika strijelaca. Nat- 
pis završava uobičajenom formulom, kojom se za- 
branjuje ukop drugome u taj sarkofag. U slučaju 
prekršaja te zabrane, predviđa kaznu od tri zlatne 
librice u korist crkve. Vratimo se natrag do ras- 
križja i gradskih zidina iza kojih .se vide ruše- 
vine amfiteatra. 


AMFITEATAR je smješten u samom sje- 
verozapadnom uglu grada. Glasoviti danski arheo- 
log i arhitekt, istraživač Solina Ejnar Dyggve misli, 
da je izgrađen u isto vrijeme, kad i susjedni bede- 
mi; tj. u II. stoljeću poslije Krista, kada je Salona 
doživljavala svoj jaki uspon, pa je bilo i razloga 
i mogućnosti graditi takav amfiteatar. Pretpostav- 
lja se, da je mogao primiti do 18.000 posjetilaca. 

S južne strane imao je tri kata, dok je sa sje- 
verne strane imao sam jedan kat, jer je gledalište 
tamo naslonjeno na obronak brežuljka. Imao je 
eliptični oblik, a vanjski su mu promjeri imali 
126 x 102 m. Sama arena imala je dimenzije 
67 x 43 m. Po sredini s južne strane gledališta bilo 
je istaknuto mjesto za gradske vlasti. Na istočnoj 
strani nalazila su se svečana vrata tzv. Porta 
Pompae. Kroz njih su ulazile povorke gladija- 
tora i njihovih suradnika. Slična su vrata bila i 
na zapadnoj strani. Uz istočna vrata bile su pro- 
storije za životinje (carceres). Kako su bile za- 
tvorene željeznim rešeikama, gledaoci su mogli 
vidjeti zvijeri i prije samih igara. Podzemni hod- 
nik vodio je iz centra arene do izvan amfiteatra s 
južne strane, a služio je vjerojatno za iznošenje 
ranjenih i mrtvih gladijatora. Ispod počasnih sje- 
dala nađen je dio natpisa: RP DONO DEDIT. Taj 
natpis kaže da je gradu izgradio i darovao amfi- 
teatar neki bogati Solinjanin. 

U jednoj prostoriji jugoistočnog dijela amfi- 
teatra otkriven je kršćanski oratorij. Kršćani su 
vjerojatno u VI. stoljeću, pošto je Justinijan za- 
branio međusobne krvave borbe gladijatora, to 
mjesto uredili i posvetili ga svetom Asteriju i dru- 
gim mučenicima, koji su u amfiteatru prolili svoju 
krv za vjeru. Danas se još malo u žbuki, na neka- 
dašnjoj fresci, primjećuje dio aureole, dok je prije 
pedesetak godina bio vidljiv i dio natpisa. 

Za bizantsko-gotskih ratova amfiteatar je do- 
živio preinake u obrambene svrhe. Nadoživio je 
propast Salone, pa su ga uglavnom srušili mle- 
tački stratezi u XVII. stoljeću, da ne bi poslužio 
kao zaklon Turcima, koji su tada bili u povlačenju 
iz ovih krajeva. 

BAZILIKA PET MUČENIKA NA 
KAPLJUČU. (slika na str. 33.) Na nju ćemo 
naići s lijeve strane, ako krenemo od amfiteatra 
putem na istok. Taj put je don Frane nazvao Put 
rata, jer su ga gradili zarobljenici u prvom svjet- 
skom ratu. Bazilika je danas ograđena mrežastom 
žičanom ogradom. Posvećena je petorici mučenika: 
svećeniku Asteriju i četvorici vojnika carske stra- 
že, koji su se zvali: Telius, Antiochianus, Gajanus, 
Paulinianus. Svi su oni vjerojatno bili skupa po- 
gubljeni u obližnjem amfiteatru, a zatim pokopani 
na ovom groblju, koje po imenu obližnjeg potoka 
zovemo Kapljuč. Groblje je postojalo već nekoliko 
stoljeća, kao pogansko, prije nego su u njemu po- 
kopani ovi mučenici. Od početka IV. stoljeća tu 
se pokapaju, posebno oko grobova mučenika, i kr- 
šćani. Po mišljenju Dyggvea, već polovicom IV. 
stoljeća sagrađena je cemeterijalna bazilika. Pod 
joj je bio dijelom pokriven mozaikom u kome su 
se našli ostaci natpisa mučenika, posebno Asterija. 
Još se i sada vidi mjesto konfesije, šest stupića, 
gdje su se pod oltarom čuvale kosti mučenika. 
Bilo je tu grobova svih vrsta te poklopaca na sar- 
kofazima iz ranijeg i kasnijeg doba. Na sjevero- 
zapadnoj strani crkve vide se ostaci gospodarske 
zgrade s tijeskom za vino ili ulje, što je sve slu- 
žilo za uzdržavanje crkve. 


Na istok od ove bazilike, idući već prije spome- 
nutim putem, naići ćemo na 16 sarkofaga smješte- 
nih u udubini sa sjeverne strane puta i poredanih 
u pravcu od istoka prema zapadu. Nekada je uz 
njih vjerojatno vodio put na ovo groblje počevši 
od malih gradskih vrata, Porta Suburba 
na. Tu su u blizini, pokraj malog mosta, dva ve- 
lika sarkofaga izvađena u obližnjoj zemlji istočno 
od potoka. Oni su dokaz da se to groblje prote- 

zalo i istočnije od spomenutog potoka. Dubina, na 
kojoj su nađena ova dva sarkofaga, a u kojoj se 
nalazi i danas onih šesnaest, najočitije nam govori, 
koliki je sloj zemlje pokrio staru Salonu. 

Dalje prema istoku stalno hodamo po gradskim 
zidinama. Jedan se njihov dio tu i tamo još vidi, 
dok je veći dio onoga, što je od njih bilo iznad 
zemlje, razneseno za gradnju okolnih kuća. Zidine 
i porušene zgrade Salone služile su kao najjeftiniji 
kamenolom Mlecima, a i našim pređima za izgrad- 
nju kuća, mlinica. 

Na mjestu, gdje ovaj put naglo zaokreće pre- 
ma sjeveru, pogledajmo najprije već spomenuta 
mala gradska vrata. Uz njih se vidi bijeli uspravni 
kamen — prag. Na njemu se može još danas pro- 
čitati natpis na grčkom jeziku, a koji u prijevodu 
glasi: Ti, Gospodine, pogledaj. Urezao ga je valjda 
stražar za vrijeme opsade Salone čuvajući tu stra- 
žu i slušajući viku barbara izvan zidina. 

Spustimo se s tog puta malo južnije do velikih, 
najstarijih gradskih vrata zvanih Porta Cae 
sarea. To su zapravo istočna vrata starijeg di- 
jela grada. Još su relativno dobro sačuvana. U sre- 
dini je veći prolaz za kola, pa se u kamenu lijepo 
vide kolotečine. Dva manja prolaza sa strane slu- 
žila su pješacima. S istočne strane, u ono vrijeme 
vanjske strane, vrata su bila utvrđena dvjema os- 
merokuinim kulama. U zidu se opažaju i ostaci 
vodovoda. Od vrata prema jugu pruža se već spo- 
menuti sačuvani dio gradskih bedema. Put, koji 
je kroz vrata vodio van grada, nakon stotinjak 
metara prelazio je preko Pet mostova, kako 
se danas nazivaju ostaci lukova, pa odatle dalje na 
istok. Ispod tih Pet mostova tekla je, po mišljenju 
nekih, voda jednog rukava rijeke Jadro, dok drugi 
misle da je tu otjecala voda iz kupka i obližnje 
stupe. Jugoistočno od tih Pet mostova, kopajući 

prije pedesetak godina bunar, braća Milišić naiđo- 
še na rimski mozaik. Kasnija su iskapanja utvrdila 
da tu ima pet slojeva mozaika i da ti mozaici pri- 
padaju nekoj javnoj zgradi, možda palači pretora. 
Neki su izvađeni i nalaze se u Arheološkom muzeju 
u Splitu (Orfej sa životinjama i morsko božanstvo 
Triton). 


TERM E. Grad je imao više javnih kupki. Naj- 
bolje sačuvane nalaze se istočno od gradske ba- 
zilike. U ovima se lijepo razabiru svi glavni dijelovi. 
Po sredini zgrade je dvorište s trijemom na stu- 
pove, a služilo je za tjelesne vježbe na otvorenu. 
Na sjeverozapadnom dijelu je prostor za svlačenje 
s nisko zidanim klupama, u kojima su otvori za 
garderobu. Velika apsida i u njoj bazen koji je 
služio za kupanje u hladnoj vodi. Dvije manje pro- 
storije na istok služile su vjerojatno za kupanje 
u mlakoj vodi. U prvoj od ovih nalaze se u uglo- 
vima dva uspravna četvrtasta kamena s urezanim 
križem. U slijedećoj prostoriji vide se ostaci ma- 
njeg bazena ili kade od kamena. S južne je strane 
ovih prostorija kaldarij i prostor za znojenje. 
Još se vide i ostaci uređaja za zagrijavanje: tub u- 
li (šupljeopeke)i hipokaust (pod na stupići- 
ma od okruglih opeka). 

Zapadno od terma vodi prema sjeveru tzv. Pe- 
trova ulica. Prozvana je po solinskom nadbiskupu 
Petru, čiji se inicijali urezanog monograma i danas 
tu vide na kapitelu i arhitravu. Zapadno od te 
ulice pa do sjeverozapadnih zidina tog dijela grada 
nalazio se centar kršćanske Salone. 


GRADSKI CRKVENI CENTAR 


Tu je najprije velika gradska bazilika (basi- 
licaurbana) (slika na str. 37.) podignuta u po- 

četku V. stoljeća. Južno od nje je druga velika 
crkva, sagrađena u obliku grčkog križa, zvana Ho- 
norijeva bazilika. Građena je na svršetku V. i na 
početku VI. stoljeća, a dovršena je od biskupa Ho- 
norija. Prije ovih crkava tu je bila starija trobrod- 
na bazilika iz IV. stoljeća, iz doba Konstantina Ve- 
likog. Na to upozorava natpis nađen u podu grad- 
ske bazilike koji glasi: Nova post vetera coepit 
Synferius, Esyhius eius nepos cum clero et populo 
perfecit. Haec munera domus, Christe, grata tene. 
Gradnju je, dakle, nove crkve poslije rušenja stare 
započeo biskup Sinferije, a njegov sinovac i na- 
sljednik Hezihije dovršio uz pomoć klera i naroda. 
To je velika zgrada dimenzija 58 x 28 m, jedna od 
najvećih crkava u Dalmaciji iz tog vremena. Lijepo 
se razabiru pojedini dijelovi: lađe, prezbiterij, ap- 
sida, ambulatorij sa sjedalima za kler. S južne je 
strane prezbiterija sakristija, diaconicon, a 
sa sjeverne strane prothesis. Tu je još osta- 
tak stola, na koji su vjernici donosili darove. 
Na zapadnoj strani jedne i druge bazilike bio je 
zajednički narteks, mjesto za katekumene, javne 
grešnike i pokornike. Iz njega se stepenicama ula- 
zilou katechumeneiom s lijepim mozai- 
kom, na kome su bila i dva jelena s natpisom: 
Sicut desiderat cervus ad fontes aquarum ita desi- 
derat anima mea ad te, Deus. 


. Iz ove prostorije ulazilo se u krstionicu, ba p- 
tisterij. To je osmerokutna zgrada iznutra u- 
krašena malim nišama i stupovima. Sam krsni zde- 
nac ima oblik križa. Krštenje je obično obavljao 
biskup u noći Velike subote. Poslije toga novokr- 
štenike je odmah krizmao, a zatim su u procesiji, 
obučeni u bijele haljine, ulazili u crkvu, da po prvi 


1 Kao što čezne jelen za izvorima voda 
tako čezne duša moja za tobom Bože! 

put prisustvuju čitavom bogoslužju svete mise i 
prime prvi put sv. pričest. 

Svjeverozapadno od krstionice, uz bedem, na- 
lazi se kuća u kojoj se vide tragovi oratorija, vje- 
rojatno prvog u Saloni. Pretpostavlja se, da je 
tu bilo »ilegalno« kultno mjesto još prije tristote 
godine, tj. u vrijeme sv. Dujma. Istočno od te zgra- 
de, ispod bedema, vide se ostaci vodovoda. Po kapa- 
citetu vodovoda i amfiteatru računa se da je Salo- 
na u vrijeme Dioklecijana imala do 60.000 stanov- 
nika. Između vodovoda i bazilike bio je i nadbi- 
skupov dvor. Popnimo se uz stepenice na put, koji 
još uvijek vodi po bedemima. Upravimo li s tog 
mjesta pogled nekoliko kilometara daleko, u prav- 
cu jugoistoka, primijetit ćemo lukove drugog vo- 
dovoda, Dioklecijanova, koji je u prošlom stoljeću 
popravljen i još danas djelomice opskrbljuje vo- 
dom grad Split. Krenimo odatle na sjever, putem 
između čempresa, i eto nas uskoro na starokr- 
šćanskom groblju Manastirine. (slika str. 38.) To 
je za posjetioca danas najinteresantniji dio stare 
Salone. Do njega je Bulić sagradio sebi i svojim 
nasljednicima zgradu zvanu Tusculum. Ime 
joj je dao prema Ciceronovu imanju. 

(slika na str. 40.) 


MANASTIRINE su starokršćansko grob- 
lje, značajno za Salonu, i za šire područje, kao 
jedno od najvećih starokršćanskih groblja pod 
vedrim nebom, sub divo. Prije iskapanja, koja 
su najvećim dijelom izvršena koncem prošlog sto- 
ljeća, tu su stršili među vinogradima i maslinama 
dijelovi zidova, pa je zbog toga narod to mjesto 
prozvao Manastirine, sluteći da se radi o ostacima 
nekog samostana ili crkve. Koliko značenje ima 
ovo mjesto u znanstvenom svijetu, pokazuje či- 

njenica, da je tu nakon otkrivanja bazilike i grob- 
lja počeo s radom Prvi međunarodni kongres kr- 
šćanske arheologije. Bilo je to 1894. godine, a na 
uspomenu toga tu je uzidana i spomen-ploča. 


Iskapanja su pokazala ove razvojne faze: u po- 
četku je tu bio privatni posjed i manje groblje. 
Posjed je vjerojatno pripadao nekom kršćaninu, 
i zato je sv. Dujam nakon mučenja bio tu poko- 
pan. Kršćani su vruće željeli da se ukapaju u bli- 
zini mučenika vjerujući u moć njihova zagovora. 
Zbog toga se u kratko vrijeme ovdje razvilo pro- 
strano kršćansko groblje, s grobovima svih vrsta: ' 
onih najsiromašnijih od opeka, pa do zidanih na 
svod, kao i sarkofaga i nadgrobnih kapelica (m e- 
moriae). Promatramo li smještaj tih kapelica, 
opazit ćemo da su smještene uokolo, kao oko ne- 
kog središta. To je središte očito grob mučenika, 
sv. Dujma. (slika na str. 39.) Taj se grob nalazi u 
jugoistočnom dijelu bazilike, ispred jugoistočnog 
stupa. Da je to doista grob sv. Dujma govore nam 
slijedeće okolnosti: tu je u blizini pronađeno više 
sarkofaga solinskih biskupa. Najbliži je onom sre- 
dišnjem grobu sarkofag biskupa Primusa, sinovca 
i nasljednika sv. Dujma. Ako itko, to je on mogao 
izabrati mjesto najbliže grobu svoga strica. Do 
groba je kameni luminarij za svjetlo koje je gorje- 
lo kod groba mučenika. Do groba u zidu jei fe- 
nestella, kroz koju se gledalo u grob mučenika 
i stavljalo na nj rupce. 


Groblje i njegove memorie bili su, čini se, po- 
rušeni i opljačkani koncem IV. stoljeća, za pro- 
vale Zapadnih Gota. Nad porušenim grobljem i 
njegovim kapelicama početkom V. stoljeća sagra- 
đena je trobrodna bazilika 48 x 21 m, u koju je 
uključen i grob mučenika. Gradili su je biskupi Ga- 
jan i Simferije, koji su također tu pokopani. U 


23 


srednjem brodu je prostor za pjevače (schola 
cantorum). Narteks pred vratima dodan je po- 
slije. U njemu je bilo nekoliko grobova. I sada se 
vidi jedan nadgrobni natpis na grčkom jeziku. 
Do vrata uza zid prislonjen stoji arhitrav, nad- 
vraini prag, a na njemu se čita natpis: »Deus nos- 
ter, propitius esto rei publicae Romanae« (Bože 
naš, milostiv budi rimskoj državi). 

Na početku VII. stoljeća bazilika je znatno 
oštećena i porušena. Kada je opasnost minula, ni- 
su Solinjani više popravljali čitavu crkvu, nego 
su nad najstarijim njezinim dijelom i transeptom 
sagradili skromnu bogomolju, upotrebivši kod 
gradnje svakojake fragmente porušene bazilike, a 
to se i danas dobro razabire u zidu te posljednje 
crkve. Budući da su se tu našli ulomci s imenima 
gotovo svih solinskih mučenika, pretpostavlja se 
da su u tu manju crkvu prenesene kosti mučenika 
iz cemeterijalnih bazilika na Kapljuču i Marusincu, 
jer su i one barem tada sigurno bile porušene. 
Tu se nastavio kult svih mučenika do konačnog 
rušenja grada, pa se s pravom bazilika na Mana- 
stirinama naziva basilica martyrum. 

Vjekovima već leži stara Salona pod ruševina- 
ma, ali kult njezinih mučenika nije srušen. On je 
prenesen s kostima Dujma i Anastazija u obližnji 
Split. S relikvijama solinskih mučenika, koje je 
po odredbi pape Ivana IV. Dalmatinca, opat Mar- 
tin prenio u Rim, prenesen je njihov kult i u vječni 
grad. Ondje je spomenuti papa do bazilike sv. 
Ivana Lateranskog dao sagraditi posebni oratorij 
za mučenike iz naših strana i u krasnom mozaiku 
izraditi njihove likove. Tako im pouzdano znamo 
za imena i zanimanje. 


Pogledajmo malo pobliže to groblje na Manasti- 
rinama, koje ni do danas nije u potpunosti istra- 

ženo. Tu se našlo do tisuću grobova i grobnica 
svake vrste. Od toga je 160 sarkofaga, više ili ma- 
nje polupanih. Natpisa se našlo, što cijelih, što 
u ulomcima, oko 370. Među njima neki zaslužuju 
posebnu pažnju. Na primjer onaj pobožne žene 
Honorije, koja je martyribus adscita i 
Marcele ad medianos martyres, govore 
o želji za ukapanjem što bliže grobu mučenika. 
Drugi nam svjedoče o snazi i veličini kršćanskog 
morala u vrijeme kada Rimsko carstvo pomalo 
propada zbog nemorala. Natpis na sarkofagu Fla- 
vija Terencija i njegove žene FI. Talasije, koji se 
nalazi na sjeveroistočnoj strani groblja, govori o 
njihovoj bračnoj vjernosti i čistoći, možda onoj 
po uzoru Bl. Dj. Marije i sv. Josipa. Onaj opet 
stolatae feminae pokazuje da su kršćanke 
svojim životom uzornih žena i majka zasluživale i 
carsko odlikovanje. Istočno od bazilike, nedaleko 
od sad spomenutog nalazi se sarkofag opatice Iva- 
ne, koja je pred Avarima pobjegla iz grada Sir- 
miuma u Srijemu, došla u Solin i tu umrla, kako 
kaže natpis 614. godine. To je posljednji od pozna- 
tih datiranih natpisa u Saloni prije njezine propa- 
sti. Dio natpisa, a i sarkofaga iz Manastirina i dru- 
gih solinskih groblja nalazi se u Arheološkom mu- 
zeju u Splitu. Poznati su među njima sarkofag s 
likom Dobrog Pastira, sarkofag s prikazom prije- 
laza Izraelaca preko Crvenog mora i onaj s liko- 
vima Hipolita i Fedre. 

Sa sjeverne strane groblja i bazilike vide se 
ostaci tijeska za vino i ulje. Još je sačuvana lijepo 
izrađena kamena posuda (kaca). Pripadalo je sve 
to, očito, gospodarstvu ove crkve. ; 

S jugozapadne strane groblja vidimo kapelu 
sagrađenu u čast sv. Dujmu i sv. Anastaziju. Taj 
je dio groblja najprije otkopan. Pri iskapanju na- 
đena je dvojna grobnica, koja je danas pod kape- 


25 


lom, pa se pomislilo, da ona pripada spomenutim 
dvama svecima, te im je u čast sagrađena ova ka- 
pelica. 

Po sredini zapadne strane groblja, nalazi se sar- 
kofag don Frane Bulića. (slika na str. 41.) Sam se 
don Frane za nj pobrinuo za života, kada mu je 
bilo 50 godina. I natpis na njemu sastavio je sam 
Bulić upotrebivši za nj dijelove nekoliko kršćan- 
skih epitafa. S groba nepoznatog mladića, pokopa- 
nog u narteksu bazilike na Manastirinama, uzeo je 
omnipotens Deus, qui me forma 
vit.../as Marusinca je uzeo riječi s groba nekog 
svećenika Ivana, te se kao ion nazvao peccator 
et indignus presbyter... servans re- 
verenda limina sanctorum. Zaslužuje 
don Frane da mu se kod groba s poštovanjem 
zaustavimo. Bez njega bismo mi danas mnogo 
manje znali o antičkom i starohrvatskom Solinu. 


MARUSINAC je starokršćansko groblje, 
koje se nalazi na sjeverozapadu Manastirina, uz 
komšiluk Milišića. (slika str. 42.) Tu je na privat- 
nom posjedu kršćanske Asklepije pokopan muče- 
nik sv. Anastazije. Bio je on po zanatu bojadisar 
sukna. Došao je iz Akvileje u Salonu, da svjedoči 
za vjeru. Uhvaćen je i po legendi utopljen u more 
sa žrvnjem o vratu. Pobožna Asklepija dala je izva- 
diti njegovo tijelo i pokopati ga ovdje u mauzole- 
ju, u koji su poslije pokopani ona i njezin muž. 
Naskoro se tu razvilo kršćansko groblje, a u V. 
stoljeću sagrađena je i velika trobrodna bazilika 
(45 x 23 m). Pod joj je bio pokriven lijepim i prilič- 
no sačuvanim mozaikom. Do nje sa sjeverne stra- 


1 Svemogući Bog koji me stvorio .. . 
2 SRE i nedostojan svećenik... čuvajući časne pragove 
svetih. 

ne sagrađena je druga crkva, vjerojatno bez krova 
(basilica discoperta). 


Osim triju navedenih groblja imala je Salona 
četvrto groblje s crkvom posvećenom sv. Petru, 
i to na Crikvinama u Vranjicu, istočno od tvor- 
nice salonita, gdje je sada nogometno igralište. O- 
staci tog groblja i crkve gotovo su posve uništeni 
tupinolomom, koji je tu otvoren prije prvog svjet- 
skog rata. Na grobove se još i sada naiđe u susjed- 
nim vrtovima. Pokoji sarkofag mogao se vidjeti, 
prije uređenja obale, i okolo vranjičkog poluotoka. 

Čini se, da je postojalo još jedno malo kršćan- 
sko groblje i u Rupotini, na glavici poviše izvora 
potoka sv. Ilije, sjeverno od Rižinica. Taj se polo- 
žaj također zove Crikvine, a iskapanja su dokaza- 
la opravdanost imena, otkrivši na tom mjestu 
crkvu i groblje. 


Pošto smo sve ovo doznali o starokršćanskim 
grobljima u Saloni, napustimo Manastirine, te se 
alejom čempresa spustimo opet do gradskih zi- 
dina. Pogledajmo čas novije otkopane utvrde uza 
zid te krenimo putem na istok. Don Frane Bulić 
nazvao je taj put Put mira, jer je izgrađen za 
općeg evropskog mira, kako piše tu na jednoj plo- 
či. Ubrzo nas eto do istočnih gradskih vrata i utvr- 
da dobro vidljivih. Vrata se zovu Porta. An 
detria, jer je od njih vodila rimska cesta prema 
Andetriumu (Muć). Od ovih vrata, na današnjoj 
Bilankuši, skreću gradski bedemi naglo prema ju- 
gu, upravo ispod današnje ceste koja vodi kroz 
naselje. Idući tom cestom, dolazimo do Gradine, 
koja nam ostaje s istočne strane puta. Niti stotinu 
metara zapadno od Gradine pod livadom djeteli- 
ne nalazi se basilica orientalis. Čini se 

da je bila posvećena sv. Septimiju mučeniku, đa- 
konu solinske crkve. 

Osim navedenih crkava, u Saloni je otkriveno i 
drugih crkava: basilica iuxta portum 
(uz luku), basilica occidentalis u za 
padnom dijelu grada u blizini amfiteatra, pa ari- 
janska bazilika. Ima i takvih kojima se tek naišlo 
na tragove. 

Tako smo, eto, obišli staru Salonu. Učinimo još 
stotinjak koračaja južnije od Gradine i eto nas na 
Gospinu Otoku kod današnje župne crkve Gospe 
od Otoka, odakle ćemo početi s razgledavanjem 
starohrvatskog Solina. 

Današnje stanje rimskog teatra 


Amfiteatar — zračni snimak (Foto Dyggve, Arhiv Split) 


Rimske skulpture 
iz Salone 


Manastiri- 
ne — staro- 
kršćansko 
groblje u 
Saloni. Ot- 
kopano 
koncem 
prošlog sto- 
ljeća, pobu- 
dilo je veliko 
zanimanje u 
znanstvenom 
svijetu. Tu 
je započeo 
I. Međuna- 
rodni kon- 
gres krš- 
ćanske ar- 
heologije. 


Ostaci solinskog amfiteatra 


Solinski amfiteatar — rekonstrukcija E. Dyggvea 


ZAINIII 


Porta Caesarea, istočna gradska vrata najstarijeg dijela Salone 


Grb Salone — kameni reljef (Arh. muzej, Split) 


Terme — istočno od gradskih bazilika Bazilika Pet mučenika na groblju Kapljuč 


Sarkofazi — dio groblja Kapljuč 


Oratorij A — unutrašnjost 


Rimski 
novac na- 
đen kod 
bazilike 
»iuxta por- 
tum« (Ej- 
nar Dyg- 
gve) 


Basilica urbana — katedrala (stare) Salone 


Ostaci krstionice 


Tlocrt gradskog crkvenog centra starokršćanske Salone 

Manastirinama 

Sarkofag opatice Ivane 


Grob don Frane Bulića 


Bulićev »Tusculum« na Manastirinama 


Sarkofag s reljefom Prijelaz Izraelaca preko Crvenog mora 
| do jtpom=s>< oo 
, M PETI LEXPLETO ANNORVM CiRCVLO OVINTO NOG smi f 
SEPVLCRVM FRANCISCVS CONDERE IVSSIT 
ši MARTYRVM SALONITANORVM 
SERMANS REVERENDA LIMINA. SANCTORVM 
bj 
OMNFOTKNJOVU DEVE OVI MZ FORNAVIT ET ATENI 
“GLEMENŠ EA CIPAR SERVERQVE AD GAVJA Aaaa 


Rekonstrukcija 
kompleksa na 
Marusincu 
prema 

E. Dyggveu 


Marusinac 


Tlocrt bazilikal- 
nog kompleksa 
na starokršćan- 
skom groblju 
Marusinac 


MAVSNLEVM 


ATRIVM 


TISTERSE 


Starokrš- 
ćanski Kri- 
stov simbol 
iz Salone 


STAROHRVATSKI 
SOLIN 


Mozaik iz Marusinca (E. Dyggve) 


GOSPIN OTOK, kako neki drže (Dyggve), 
bio je prvo naselje Hrvata u ovom kraju. Na otoku, 
opkoljenom rukavima rijeke Jadra, pretpostavlja 
se naime da su hrvatski knezovi utvrdili svoje sta- 
nove slično kao onamo iza Karpata: nasipom i zi- 
dovima od pletenog pruća, kolja i drva. Kod iska- 
panja vršenih nedavno, naišlo se u dubini pred 
oltarom župne crkve, a tako i izvan nje, na dosta 
široki rimski zid. Bilo je toga i više na ovom oto- 
ku, što je sve dobro došlo novodoseljenima bez 
kuća i utvrda. 

U X. stoljeću na mjestu današnje župne crk- 
ve, hrvatska kraljica Jelena sagradila je dvije crk- 
ve: Blažene Djevice Marije i sv. Stjepana. Splitski 
kroničar Toma Arciđakon (XIII. st.) zabilježio je 
da su se u predvorju crkve sv. Stjepana pokapali 
hrvatski kraljevi. Više srednjovjekovnih dokume- 
nata spominje ove dvije crkve. 

CRKVA GOSPE OD OTOKA otkrivena je 1898. 
godine. (slika na str. 70.) Počelo se tada s radovima 
za izgradnju zvonika sa sjeverne strane apside da- 
našnje crkve. Naišli su na neke temelje. Došao 
je don Frane Bulić i dao kopati dalje. Otkopao je 
temelje čitave crkve, a u njezinu predvorju pro- 
našao nadgrobni natpis kraljice Jelene u stotinjak 
komada. 

Očevidac don Lovro Katić taj nam događaj o- 
vako opisuje: »Na žarkom kolovoškom suncu ko- 
pali su radnici, a djeca čuvši od don Frane da je 

tu pokopana neka kraljica, željno očekivala neka- 
kva čudesa i upravo smetala radnicima zalazeći u 
rov. Među djecom bio sam i ja. Dne 28. kolovoza 
oko 11 sati nađena su prva slova slavnoga natpisa 
hrvatske kraljice Jelene. Vrlo dobro se sjećam ka- 
ko je don Frane držao ulomak kamena na kojem 
se sačuvala tri slova HEL i razdragan tumačio 
nam da je to ime hrvatske kraljice. Zvona su 
veselo zabrujala »slaveći« po našem dalmatinskom 
običaju i najavljujući da se nešto osobito dogo- 
dilo. Nigda nisu tako zaslavila osim kad su pozdra- 
vila Jelenu, dok je dolazila na posvećenje svojih 
zadužbina.« 


Od devedeset sitnih komađa rekonstruirao je 
Bulić tekst, koji uz Šišićeve inačice glasi ovako: 


IN HOC TUMULO QUIESCIT HELENA FA- 
MOSA OUE FUIT UXOR MIHAELI REGI MA- 
TERQUE STEPHANI REGIS HABENASQUE 
TENUIT REGNI. VIII. IDUS MENSIS OCTO- 
BRIS OBIIT IN PACE. HIC ORDINATA FUIT 
ANNO __ AB INCARNATIONE — DOMINI 
DCCCCLXXVI. INDICTIONE IV. CICLO LU- 
NARI V. EPACTA XVII. CICLO SOLARI V. 
LUNA V. CURRENTE VI. ISTAQUE VIVENS 
FUIT REGNI MATER FIT PUPILORUM TU- 
TORQUE VIDUARUM. ICQUE  ASPICIENS 
VIR ANIME DIC MISERERE DEUS. 


Na hrvaiskom jeziku taj natpis glasi: 


U ovom grobu počiva slavna Jelena. Ona je 
bila žena kralja Mihajla, a majka kralja Stje- 
pana, i vladala je kraljevstvom. Preminula je 
u miru 8. listopada. Ovdje je bila sahranjena 
976. godine od utjelovljenja Gospodnjeg 4. in- 
dikcije, 5. mjesečeva cikla, 17. epakte, 5. sun- 

čanog cikla, 5. dana koji pada sa 6. Za života 
majka kraljevstva postade i majkom sirota i 
zaštitnicom udovica. Ovamo pogledaj, čovječe, 
pa reci: Bože, smiluj joj se duši. 


Ostaci Jelenina sarkofaga nađeni su u predvor- 
ju ili, točnije, narteksu trobrodne bazilike, koja je 
bila velika 23 x 10 m, približno današnjoj župnoj 
crkvi. Po mišljenju nekih, crkvi su na njezinu pro- 
čelju bila prizidana jedan ili dva zvonika. Temelji 
te crkve nalaze se pod zemljom sa sjeverne strane 
današnje crkve. Pokriveni su zemljom da se ne 
oštećuju. 


Crkva SVETOG STJEPANA sagrađena je goto- 
vo paralelno s crkvom Bl. Dj. Marije. Njezini se 
temelji danas nalaze pod župnom crkvom. Svi se 
povjesničari u tome ne slažu, pa ove dvije crkve 
zamjenjuju. Očekuju se još temeljitija istraživa- 
nja, koja će bolje osvijetliti stvar. Do sada se ne 
čini oborenim mišljenje gore navedeno, a koje di- 
jeli i pokojni arheolog don Lovre Katić, Solinja- 
nin. On je veoma zaslužan za otkrivanje ove crkve, 
jer je u arhivu Stolne crkve u Splitu pronašao do- 
kumenat iz XIV. stoljeća, na temelju kojega se 
1930. godine pristupilo, u potrazi za crkvom sv. 
Stjepana, radovima pod današnjom župnom crk- 
vom. Drugi su prije njega tražili ovu crkvu na 
mnogo mjesta od Omiša do Kaštela, što se pro- 
tivi pogotovo gore spomenutom dokumentu. Sama 
crkva, kako je snimljena pri iskapanju 1930., bila 
je mala i jednobrodna. Imala je veliko predvorje 
18 x 6 m. U njemu se našlo više starohrvatskih 
grobova, ali su se u njima pokapali i mrtvaci iz 

kasnijeg vremena, čak do XVIII. stoljeća, posebno 
umrli od zaraznih bolesti. (Groblje  solinsko-vra- 
njičke župe u to je vrijeme bilo okolo župne crkve 
u Vranjicu.) Budući da su na tom mjestu bile gra- 
đene dvije crkve poslije one Jelenine, što gradnje, 
što ukapanja, izbrisali su mnogo ostataka iz doba 
narodnih vladara. Doživjeli su ti grobovi sigurno 
i haranje Tatara u XIII. stoljeću, koji ipak nisu 
srušili crkve, jer se ona Gospina spominje još za 
Mladema Šubića 1342. godine, a obje još postoje 
prema spomenutom dokumentu i koncem XIV. 
stoljeća. Porušili su ih dakle Turci na početku XVI. 
stoljeća. U vizitaciji splitskog biskupa Marka An- 
tuna de Dominisa iz 1604. spominje se slika BI. Dj. 
Marije u crkvi Neoskvrnjenog začeća u Splitu, za 
koju se tvrdi da je donesena iz Klisa, a postoji 
i mišljenje da je u Klis donesena iz crkve Gospe 
od Otoka. 


Poslije odlaska Turaka nad temeljima sv. Stje- 
pana sagrađena je nova crkva Gospe od Otoka. To 
je bilo svakako prije 1670. godine, jer je u matica- 
ma solinsko-vranjičke župe zabilježeno već te go- 
dine na 8. rujna krštenje obavljeno u crkvi Gospe 
od Otoka. Ta crkva nije imala nikakve arhitekton- 
ske znamenitosti. Građena je jednostavno kao i os- 
tale crkvice po dalmatinskoj zagori sagrađene po- 
slije odlaska Turaka. Na pročelnom zidu bio je 
zvonik »alla romana«, na preslicu, a sprijeda je 
bila drvena »teza«. Ta je crkva izgorjela 1875., pa 
je nad njezinim temeljima sagrađena 1878. sada. 
šnja župna crkva. 


Ove dvije Jelenine crkve spadaju u red takozva- 
nih dvojnih crkava — basilicae geminatae. U na- 
šim stranama poznate su već u starokršćansko do- 
ba (Marusinac), a u srednjem vijeku grade ih i 
drugdje benediktinci. Veća od njih je uvijek po- 

svećena Gospi, a manja nekom svecu. Tako je bilo 
i na Otoku. Po srednjovjekovnoj praksi kraljevi 
se pokapaju u onoj crkvi u kojoj se i krune, pa 
je vjerojatno prije Zvonimira crkva Gospe od 
Otoka bila i krunidbena bazilika. Narodna je tra- 
dicija sačuvala uspomenu da se je u Solinu okru- 
nilo sedam kraljeva. 


Na Otoku je bilo dosta brijesta, pa je narod 
zvao ovu crkvu i »Gospa u bristima«. Zapadno od 
crkve i župne kuće bilo je vrelo, čija se voda nije 
nikada zamutila, ni za najvećih kiša, a zvalo se 
»Gospin bunarić«. 

Iskapanja na Otoku pokazala su tragove života 
na tom mjestu još u doba antike. Preko njega je 
prolazila rimska cesta, od koje je most bio očuvan 
do drugog svjetskog rata. Tada su Talijani porušili 
most i mlinicu-kulu, koja se nalazila na glavi mo- 
sta. 

Sa zapadne i istočne strane crkve ima još mli- 
nica. Prije ih je bilo i više. Za doba narodnih vla- 
dara spominju se i u ispravama »kraljevski mli- 
novi«. Porez, koji su morali plaćati mlinari, pobi- 
rao je poslije ban, a najposlije je to pravo prešlo 
na splitskog nadbiskupa. Mlinice su sve do prvog 
svjetskog rata bile svojevrsno bogatstvo. 

Vratimo se opet preko mosta na cestu, koja 
vodi kroz mjesto. Razgledajmo najprije srednjo- 
vjekovnu tvrđavu zvanu Gradina, koju smo mi- 
moišli dolazeći na Otok. 


GRADINA. (slika na str. 73.) Za nju Bulić i 
Karaman misle da potječe iz XIV. stoljeća i da ju 
je sagradio splitski nadbiskup Hugolin de Mala 
Branca za obranu posjeda od Klišana. Katić i neki 
drugi misle da je ta tvrđava iz XVI. stoljeća i da 
su je izgradili Turci za opsade Klisa, da spriječe 

dovoz pomoći Klisu preko Solina. Ljetopis nepo- 
znatog pisca pod godinom 1531. dne 13. lipnja bi- 
lježi da je bosanski paša Husein sagradio tvrđavu 
u Solinu za samih 15 dana. Međutim su uskoci iz 
Klisa razvalili utvrdu i pobili sve što su našli u 
njoj. Turci ne odustaju od nakane da osvoje Klis, 
pa zato 1536. opet podigoše srušenu tvrđavu i to 
u samih 20 dana. To je, dakle, vjerojatno ona tvr- 
čava pod kojom je Petar Kružić bio svoj posljednji 
boj. 

Gradina je možda još znamenitija po crkvi ko- 
ja se nalazi unutar njezinih zidina. Po velikom ka- 
menju u temeljima i granitnim stupovima dade se 
zaključiti da je starohrvatska crkva iz XI. stolje- 
ća, sagrađena na temeljima neke zgrade iz antičkog 
vremena, jer se našlo spolija i žbuke ranijih zgra- 
da. 

Crkva je bila građevina centralnog tipa u obli- 
ku kvadrata (12 x 15 m). Istočna je strana svetišta 
imala tri apside, jednu u sredini veću i dvije po- 
bočne manje. Nutrinu crkve ispunjalo je 8 stupova, 
poredanih u obliku osmerokuta, koji su vjerojat- 
no držali središnju kupolu. Njezin pritisak preno- 
sio se s pomoću svodova i četiri stupa u uglovima 
na vanjske zidove. Uzduž zidova i u apsidi nalaze 
se niše, koje su služile ili kao ukras ili kao sje- 
dala za crkvene i svjetovne dostojanstvenike. Čitav 
oblik crkve, pa spomenute niše, koje je Bulić sma- 
trao sjedalima za odličnike, dale su mu povoda 
da je postavio hipotezu po kojoj bi to bila crkva 
sv. Petra, o kojoj kaže Zvonimir da je u njoj bio 
okrunjen. 


Nije se našlo traga ni oltaru ni običajnoj oltar- 
noj ogradi. Budući da je ta crkva ostala u sredini 
turske tvrđave »Gradine« i činjenica, što se u tak- 

voj okolnosti relativno dobro održala, daje naslu- 
titi da je Turcima možda služila za džamiju. 


Pođimo od Gradine naprijed cestom, a na obli- 
žnjoj raskrsnici krenimo desno. Nakon stotinjak 
koraka ugledat ćemo s desne strane mlinicu. To je 
Gašpina mlinica. Iako je tu postojala mlinica prije 
kao vlasništvo samostana sv. Stjepana »de pinis«, 
ova je iz kasnijeg vremena. Sagrađena je od kame- 
nja iz ruševina Šuplje crkve. Za nadvratnik glavnih 
vrata upotrebljena je nadgrobna rimska stela s 
likovima dvaju supruga. 


ŠUPLJACRKVA. (slika na str. 75.) Dalje 
na istok od ove mlinice, na cesti koja vodi tvornici 
cementa Majdan, stotinjak koraka nalazi se ruševi- 
na krunidbene bazilike kralja Zvonimira. Na cr- 
težu od Camuccija iz 1571. godine u zadarskom ar- 
hivu, crkva ima još zvonik i zidove, ali je bez 
krova. To je razlog da je narod prozvao taj po- 
ložaj »Šuplja crkva«. Pločnik je crkve danas ispod 
nivoa rijeke, dok je još na spomenutom crtežu na- 
slikana crkva iznad rijeke. Pogotovo je bila barem 
jedan metar iznad vode u XI. stoljeću. Taj teren 
je odvajkada rijeka poplavljivala, jer u neposred- 
noj blizini utječe u rijeku potok sv. Ilije, koji 
dolazi od Rižinica i koji od kiša katkada jako 
nabuja noseći sa sobom zemlju i kamenje. Zbog 
te potočne prepreke mulj, koji donosi rijeka od 
svoga gornjeg toka, taložio se na tom mjestu, po- 
digao nivo rijeke i zasuo ostatke crkve. 


Na tom lijepom položaju već su stari kršćani 
sagradili veliku crkvu i pokapali se oko nje. Hrvati 
su podigli na temeljima te crkve svoju novu, nešto 
manju, ali uza sve to ona je dosada najveća pozna- 
ta starohrvatska crkva u ovom kraju. Spada u red 
ranoromaničkih crkava XI. stoljeća. Imala je tri 

broda, a površina njezina bila je 26,30 x 13,60 m. 
Srednja je lađa odijeljena od pobočnih sa po četiri 
stupa. Apsida je pravokutna. Osim glavnog oltara 
s ciborijem, kojemu se vide četiri rupe, nad kojima 
su se dizali stupovi, crkva je imala dva pobočna 
oltara u malim apsidama s jedne i s druge strane 
glavnog oltara. Ispred oltara vide se još ostaci pre- 
grade (septuma). Na njezinoj gornjoj gredi bio je 
uklesan natpis opata Mojsija, pronađen prilikom 
iskapanja, a koji glasi: Sanctissime Petre, suscipe 
munus a reverendo Moyses famulo tuo« (Sveti Pe- 
tre, primi dar časnog Mojsije, sluge tvoga). Još pri- 
je nađeno je nekoliko fragmenata od kojih jedan 
prikazuje svetačku glavu s nimbusom i natpisom 
s. Moise. 

Iz spomenutog se nazrijeva da je crkva, kako 
je to bio više puta običaj u srednjem vijeku, bila 
posvećena dvama svecima. Već u prvo doba kršćan- 
ske umjetnosti povezivala su se ova dva sveca 
(Mojsijeva šiba, kojom iz litice udara voda, i Petro- 
vo krštenje naroda). 

Za ubikaciju ove crkve kao i sv. Stjepana na 
Otoku veoma je zaslužan arheolog don Lovre Katić. 
(Slika na str. 79.) 

Pred zapadnim vratima sagrađen je atrij i u 
njemu je s južne strane podignut zvonik, povezan 
s crkvom. Još je sačuvano nekoliko stepenica zvo- 
nika. U atriju, uz crkveni zid postavljen je jedan 
rimski sarkofag, ali upotrebljen u hrvatsko doba. 
Može se pretpostaviti da je tu bila položena kakva 
odlična ličnost, svjetovna ili crkvena, ako ne koji 
kralj, koji je posebno povezan s ovom crkvom, bilo 
da ju je gradio, bilo da se u njoj krunio ili bio po- 
kopan. 

Uz ovu crkvu bio je benediktinski samostan. 
Po občiaju benediktinaca morao bi biti s južne 

strane. Kako su, međutim, uz glavna zapadna vrata 
na crkvi još po jedna, sa sjeverne i s južne strane, 
ostaje budućim istraživanjima, da riješe i to pita- 
nje smještaja samostana. 

Opat ovog samostana Urso bio je prijatelj kra- 
lja Zvonimira, koji je ovu crkvu izabrao za mjesto 
krunjenja. Bilo je to 8. listopada 1076. godine. Bila 
je nedelja, a po kalendaru zapadne Crkve tog dana 
se slavi sv. Dimitrije, odatle i krsno ime Zvonimi- 
rovo. Možda se uspomena na taj događaj očuvala i 
u poznatoj skulpturi, klanjanje vladaru koji sjedi 
na prijestolju, a sada se nalazi u splitskoj krstioni- 
ci. U Šupljoj crkvi nađeni su bareljefi s ljudskim 
likom, isklesani po načinu klesarskog rada u XI. 
stoljeću. Dyggve dovodi ove fragmente u vezu s 
gore spomenutim likom kralja i podanika, pa za- 
ključuje da su te oplate na splitskoj krstionici s 
gore spomenutim likovima donesene iz crkve sv. 
Petra u Solinu. On uspoređuje njihov stil i mate- 
rijal i dolazi do zaključka da je na oplatama prika- 
zan kralj Zvonimir, kako poslije krunjenja prima 
poklonstvo svojih podanika. 


DVORINE. U neposrednoj blizini Zvonimi- 
rove krunidbene bazilike prostire se, na solinskoj 
rijeci, relativno velik otok, koji se zove Dvorine. 
Taj je otok danas samo pješčano polje. Ako je rije- 
ka u Šupljoj crkvi nanijela do dva metra i više na- 
plavine, ovdje je taj nanos još veći. Ime Dvorine 
podsjeća na ruševine kakvih značajnih zgrada, pa 
je vjerojatno, da su se u starije vrijeme opažali 
zidovi zgrada. Tradicija se pokazala vjernom čuva- 
ricom kod nedaleke Šuplje crkve, pa joj i ovdje 
možemo pokloniti vjeru. Na arheologiji je zadaća 
da ovo mjesto istraži ne bi li se srećom namjerila 
na ostatke kraljevskih dvorova u Solinu i u njima 

pronašla koji dragocjeni natpis koji bi još bolje 
osvijetlio našu povijest. 


Pogledajmo s ovog mjesta nekoliko povijesnih 
lokaliteta. Prema jugoistoku proteže se brijeg zva- 
ni Mravinski gaj. Iza njega vidimo kameni 
humak zvan Sutikva. Prozvan je po nekadaš- 
njoj crkvi ispod njega, posvećenoj sv. Tekli i sv. 
Ivanu Krstitelju. Sjeveroistočno od tog humka, na 
vrh Mravinskoga gaja, na položaju zvanom Gla- 
vičine, otkopano je od 1937—1939. godine veliko 
starohrvatsko groblje iz IX — X. stoljeća (više od 
100 grobova). 


Upravimo li pogled prema sjeveroistoku iza 
tvornice cementa, opazit ćemo na glavici crkvicu 
sv, Jurja. Ona se spominje već 1397. godine, a bila 
je na mjestu današnje, i još joj se vide tragovi. 
Nešto prema zapadu od ove crkvice 1933. godine, 
kada su u tupinolomu uz stari rimski vodovod diza- 
li naslage zemlje, radnici su naišli na ostatke raz- 
nih zgrada i na veće groblje. Društvo »Bihać« je 
kasno doznalo za nalaz, te je iskapanjem otkrilo 
samo 26 grobova ovalnog oblika karakterističnog 
za starohrvatsko doba. Ostaci zgrada i vjerojatno 
starohrvatske crkvice bili su prije uništeni, pa su 
za njihovo postojanje govorili samo pojedini spa- 
šeni fragmenti. Zlatni i srebrni predmeti nađeni u 
grobovima svjedoče da je naselje bilo bogato. Ra- 
čuna se da bi to mogao biti gospodarski dvorac 
(curtis) kneza Trpimira, koji se spominje u is- 
pravama. Starohrvatske građevine bile su podignu- 
te nad ostacima zaseoka iz antičkog doba. 

Takvi zaseoci (villae rusticae) i crkvice 
s grobljem postojale su i u Rupotini uz potok sv. 
Ilije. Na mjestu jednog takvog zaseoka, nazvanog 
RIŽINICE, a udaljenog oko dva kilometra na sje- 
ver od Šuplje crkve, uz asfaltnu cestu Solin — Klis, 


56 


podigao je knez Trpimir oko 852. godine benedik- 
tinski samostan. (Slika na str. 77.) U povelji iz 
852. godine koja nam govori kako je knez opskrbio 
samostan svim potrebnim, prvi put se u povijesti 
spominje ime Hrvata. 


Do otkrića tog lokaliteta došlo je godine 1891., 
kad je jedan zemljoradnik naišao na odlomak nat- 
pisa Pro duce Trepim (ero). (Slika na str. 
65.) i donio ga don Frani Buliću. Shvativši veliku 
važnost tog natpisa, don Frane je nastojao da se 
pristupi arheološkom istraživanju. Društvo »Bihać« 
je započelo iskapanje 1895. godine, na mjestu gdje 
se našao spomenuti natpis. Otkrivena je crkva i 
samostan. Crkva je malena, pa s predvorjem obu- 
hvaća prostor 16 x 7,50 m. Po rasporedu prostora 
odaje karakter samostanske crkve: veći prostor za 
redovnike negoli za vjernike. Oko unutarnjih zi- 
dova su kamena sjedala za samostance. Po ulom- 
cima nađenim tu i u obližnjim kućama, Bulić je 
rekonstruirao veći natpis: »Pro duce Trepimero... 
preces XPO submitatis et inclinata habete colla 
trementes« — Za kneza Trpimira prikažite Kristu 
molitvu u strahopočitanju prignuvši glavu. 

Na zapadnoj strani crkve sačuvali su se zidovi 
samostana. Oko crkve je otkriveno. groblje, koje 
ima dugi kontinuitet. Antički sarkofazi i natpisi 
svjedoče za suvremenost groblja sa starokršćan- 
skom crkvom, a ovalni grobovi i nakit nađen u nji- 
ma pokazuju da su se tu pokapali Hrvati počevši 
od IX. pa do XV. stoljeća. 


Od Rižnica prema zapadu na padinama Kozjaka 
sve tamo do Bijaća na domak Trogiru bilo je smje- 
šteno više starohrvatskih naselja, crkava i groblja. 
U zapadnom dijelu Solina crkvica je sv. Nikole sa 
starohrvatskim grobljem, a južnije od nje bila je 
crkva sv. Mihovila kod amfiteatra. Nad Kaštel-Su- 

ćurcem i danas postoji novija, na mjestu starije, 
crkva sv. Jurja u Putalju. U Kaštel-Gomilici crkva i 
groblje sv. Kuzme i Damjana. I iznad ostalih Ka- 
štela ostali su tragovi starohrvatskih sela, a na za- 
padu kaštelanskog polja u Bijaćima podigoše kne- 
zovi dvorove i crkvu sv. Marte. 

Na istok Solinu pod Mosorom nalazi se sred- 
njovjekovno selo Pod Kukom, današnje Kučine, a 
na njegovu groblju još je sačuvana crkva sv. Luke, 
jedina u selima preostala iz prijeturskog vremena. 
Dalje na istok na području Mosora prostiru se Po- 
ljica, koja su sve do Napoleona sačuvana kao sa- 
mostalna mala republika . 

Na klisuri između Mosora i Kozjaka smjestio se 
utvrđeni grad Klis. Tko se uspne na njegove zidine 
i kule, imat će lijep pogled i pregled cijele okolice. 
U župnoj crkvi pod kliškom tvrđavom nalaze se 
vrijedne freske, djelo akademskog slikara Vjeko- 
slava Paraća, koje predstavljaju dio naše povijesti, 
i to posebno onog, što se zbivalo oko Klisa. 

Tko je pozorno obišao Solin, sigurno će doći 
do uvjerenja da je solinska gruda vrijedna posebne 
pažnje, a na njoj otkriveno što bolje čuvati i dalje 
arheološki istraživati. 

Teško je zamisliti, da će itko od onih, koji dođu 
u Solin, mimoići Split, pa zbog toga donosimo u 
kratkim crtama i njegove znamenitosti, a i zname- 
nitosti nekih drugih okolnih mjesta, posebno Tro- 
gira. 

SPLIT 


Povijest mu je povezana sa starom Salonom. 
Iz Salone ili njezine okolice potječe naime car Dio- 
klecijan, koji je dao oko 295—305. godine sagraditi 
poznatu palaču za svoj ljetnikovac. Ta je Diokleci- 
janova palača u VII. stoljeću poslužila kao uto- 
čište dijelu preživjelih stanovnika nakon rušenja 
Salone. Ona je danas jedan od najistaknutijih i naj- 
bolje sačuvanih spomenika rimske arhitekture na 
svijetu. Zidine i kule, koje se i danas vide, naj- 
uočljivije su s istočne i sjeverne strane. Sa svake 
je strane palača imala vrata, a najljepša i najbolje 
sačuvana ona su sa sjeverne strane — Porta 
aurea (zlatna vrata). Pred njima se uz renesansni 
zvonik nalazi Meštrovićev spomenik Grgura Nin- 
skog. Do zvonika se nalaze ostaci crkve samostana 
benediktinki iz XI. stoljeća i Arnirove kapele, koju 
je sagradio Juraj Dalmatinac (1446. g.) Nad samim 
zlatnim vratima, u nekadašnjem hodniku za stra- 
žu, smještena je u IX. stoljeću crkvica sv. Martina. 
U njoj je zanimljiv primjer starohrvatske pleterne 
ornamentike na oltarnoj pregradi, koja je postav- 
ljena u XI. stoljeću. Kod zapadnih — Željez 
nih vrata nalazi se u zidu smještena crkvica 
Gospe od Zvonika. Nazvana je tako po svome zvoni- 
ku, najstarijem romaničkom zvoniku na ovoj obali 
Jadrana (XI. stoljeće). 

Najinteresantniji je dio palače svakako onaj 
oko peristila. Tujes južne strane vestibu- 
lum, predvorje carskih apartmana. S istočne stra- 
ne peristila je bivši carski mauzolej, a sada 
katedrala (od VII. st.). Katedrali je sagrađen 
zvonik u XIII. i XIV. st. Nekadašnji carski mauzo- 
lej, pretvoren u katedralu, obogaćen je tijekom 
stoljeća mnogim umjetninama. Sama vrata imaju 
drvene vratnice, djelo splitskog kipara Andrije Bu- 
vine iz XIII. st, U 28 kaseta prikazan je život i mu- 
ka Kristova. 


Propovjedaonica pripada romantičkome stilu 
XIII. stoljeća. Lijevu kapelu izradio je poznati naš 
kipar i graditelj Juraj Dalmatinac. Tu se vidi neo- 
bično realističan reljef Bičevanje Isusovo i lik so- 
linskog mučenika sv. Staša, u ležećem stavu. Desnu 
kapelu radio je milanski majstor Bonino 1427. go- 
dine. Oltar tvori starokršćanski sarkofag s relje- 
fom Dobroga pastira iz IV. stoljeća. Ostaci fresaka 
potječu od splitskog gotičkoga slikara Dujma Vuš- 
kovića. 


Novi oltar svetog Dujma s lijeve strane izradio 
je mletački kipar Morleiter 1767. Slike na svodu, 
koje prikazuju Bogorodičin život, izradio je split- 
ski barokni slikar Marko Capogrosso u XVII. st. 

Slike na ciboriju i na svodu glavnog oltara iz- 


radio je Matej Ponzoni, također splitski slikar iz 
XVII. st. 


Iza glavnog oltara vide se korska sjedala, čiji 
nasloni potječu iz XIII. st. Slike na zidovima po- 
tječu od slikara Pietra Ferrarija i Mateja Ponzo- 
nija, a jedna i od Palme Mlađega. 


Kaptolska riznica čuva, uz dragocjene primjer- 
ke crkvenog ruha, posuđa i moćnika, dosta vrijed- 
nih starih rukopisa, među kojima je i prastari 

Evanđelistar iz VIII. stoljeća, te rukopis splitske 
povijesti Arciđakona iz XIII. stoljeća. 

Na peristilu uz egipatske sfinge vidimo i nekoli- 
ko srednjovjekovnih kapelica. Malo dalje od peri- 
stila na zapad nalazi se Jupiterov hram, a 
sada Krstionica. U njoj se nalazi poznati lik 
hrvatskog kralja, kome se klanja podanik, sarkofa- 
zi dvaju istaknutih splitskih nadbiskupa: Ivana 
Ravenjanina i Lovre, a u najnovije vrijeme smješ- 
ten je tu i kip svetog Ivana Krstitelja, djelo I. Me- 
štrovića. 

Unutar Dioklecijanove palače nalazi se nekoli- 
ko lijepih srednjovjekovnih palača. Među njima se 
ističe ona obitelji Papalić, u kojoj je smješten Mu- 
zej grada Splita. 

Na istok od palače, pred samim Srebrenim 
vratima nalazi se crkva svetog Dominika i sa- 
mostan s početkom iz XIII. st. Na njezinim barok- 
nim oltarima ima nekoliko slika Palme Mlađega. 


Kad je već riječ o crkvama u Splitu, nabrojit 
ćemo i ostale vrijedne da se pogledaju. Crkva Go- 
spe od Poljuda i do nje samostan utvrđen kulama 
za obranu od Turaka. U dvorištu samostana vide 
se uza zid prislonjene nadgrobne ploče znamenitih 
ličnosti, među njima i ona Tome Nigrisa iz XVI. 
st. U crkvi i samostanskoj riznici ima nekoliko vri- 
jednih slika Palme Mlađega i drugih umjetnika, 
dvije koralne knjige s obojenim inicijalima, rad 
Splićanina Bone Razmilovića iz XVII. st. 

Istočno od Poljuda nalazi se starohrvatska crk- 
vica sv. Trojice iz IX. stoljeća. U Velom Varošu, u 
blizini barokne crkve sv. Križa, nalazi se crkvica 
sv. Nikole iz XII. stoljeća. Druga sv. Nikole iz XIII. 
stoljeća nalazi se pod prvim, istočnim vrhom Mar- 
jana. U zapadnom dijelu Marjana s južne strane 
ima još nekoliko crkvica, a uz onu sv. Jere vide se 

i stanovi eremita. Na Sustjepanskom poluotoku uz 
sadašnju malu crkvu vide se ostaci opatije sv. Stje- 
pana pod borovima iz XI. stoljeća. 

Na gradskoj obali nalazi se crkva sv. Frane, 
pantheon zaslužnih Splićana. Tu su grobovi Tome 
Arciđakona, splitskog povjesničara iz XIII. st. 
Marka Marulića, prvog hrvatskog književnika i 
filozofa, Ivana Lukačića, istaknutog starijeg hrvat- 
skog skladatelja, Jerolima  Kavanjina, splitskog 
pjesnika, a iz novijeg doba političara Ante Trumbi- 
ća, kojemu je sarkofag izradio kipar I. Meštrović. 
Posebne pažnje je vrijedan stari klaustar uz ovu 
crkvu. 

Od novijih crkava vrijedno je pogledati crkvu 
Gospe od Zdravlja i u njoj Dulčićevu fresku, koja 
obuhvaća čitav zid iza oltara. Jedan je od posljed- 
njih radova Dulčićevih vitraž u crkvi sv. Obitelji 
(Sukoišanska ulica). 

Split ima više muzeja i galerija, od kojih neke 
navodimo: 

Arheološki muzej, u Zrinjsko-Frankopanskoj ulici, 
Muzej hrvatskih arheoloških spomenika, 

Muzej grada Splita u Papalićevoj palači. 

S južne strane pod Mejama nalazi se Galerija Me- 
štrović a nekoliko stotina metara, zapadnije od nje, 
Kaštelet, u čijoj se crkvi nalaze Meštrovićevi drve- 
ni reljefi s prizorima iz života Isusova i veliko, go- 
tički stilizirano raspelo. 

Nijedan posjetilac Splita ne bi smio propustiti 
da posjeti brdo Marjan. S njegova glavnog vrha 
pruža se jedinstven pogled na grad Split i Kašte- 
lanski zaljev, na otoke s jedne i lanac planina s 
druge strane. 

TROGIR 


Od Solina do Trogira, udaljenog 22 km, najbo- 
lje je proći starom cestom kroz Kaštela. Usput se 
može posjetiti sedam sela, od kojih svako ima do- 
sta lijepu crkvu, kulu ili utvrđenu palaču. U crkva- 
ma ima i vrijednih umjetnina. Pred Trogirom se s 
južne strane ceste vidi stara Mlinica, koja se spo- 
minje još u XIII. stoljeću. 

Trogir (Tragurion) utemeljili su Grci u III. st. 
prije Krista. Iz tog je vremena sačuvan poznati 
reljef Kairos (u samostanu sv. Nikole). To je grad 
s mnogim kulturnim spomenicima. 


Katedrala sv. Lovre iz XIII. st. ponos je Trogi- 
ra. Njezin portal najljepše je djelo hrvatske sre- 
dnjovjekovne umjetnosti na Jadranu. Djelo je maj- 
stora Radovana iz 1240. g. U katedrali se ističu glav- 
ni oltar, propovjedaonica i gotička sjedala, a po- 
sebno kapela sv. Ivana Trogirskog iz XV. stoljeća. 
U predvorju katedrale je lijepa krstionica. 

U sakristiji katedrale vrijedno je pogledati sli- 
ke velikih majstora, crkveno posuđe i ruho, te ru- 
kopisne crkvene knjige oslikane minijaturama iz 
XIII. stoljeća. 


I ostale Trogirske crkve imaju vrijednih umjet- 
nina. Nekadašnja benediktinska crkva sv. Ivana 
danas je muzej stare Trogirske crkvene umjetno- 
sti. Crkva sv. Barbare sama je vrijedan povijesni 

spomenik iz XI. st. Tu je i samostanska crkva sv. 
Dominika. U samostanu i crkvi sv. Nikole nalaze 
se vrijedne slike mletačkih i domaćih majstora iz 
XIV. stoljeća. Na otoku Čiovo, udaljen od Trogira 
oko 3 km, nalazi se samostan i crkva sv. Križa s 
vrlo izražajnim i čudotvornim raspelom iz XV. sto- 
ljeća. 

Grad ima i drugih vrijednih kulturnih spomeni- 
ka, kao palača obitelji Ćipiko, palača Lučić, palača 
obitelji Garanjin-Fanfogna, u kojoj je danas Muzej 
grada Trogira. Na trgu pred katedralom gradska je 
loža sa spomenikom hrvatskom banu i biskupu Be- 
rislaviću, koji je rođen u Trogiru. 


Nadgrobni natpis sa sarkofaga hrvatske kraljie Jelene + 976. god. 


Ulomak iz Trpimirove zadužbine U Rižinicama — Solin 

Rekonstrukcija crkava kraljice Jelene na Otoku u Solinu — crtež, 
E. Dyggvea 


Iskapanja Jelenine crkve Gospe od Otoka (danas pokriveno zemljom) 

Tlocrt crkve Gospe od Otoka i crkve sv. Stjepana 
— mauzolej hrv. kraljeva 


Današnja krstio- 
nica u crkvi Go- 
spe od Otoka 


Slika na plafonu 
današnje crkve 
Gospe od Otoka 


Ulomci s križevima iz Marusinca 

Oltarna slika Gos- 
pe od Otoka (sli- 
kar Zasso, XIX. 


stoljeće) 


— Solin 


Ostaci crkve u Gradini 


Tlocrt crkve 
u Gradini 


Mostić Gospe od Otoka na Jadru 


Ulomak iz crkve Sv. 
Petra i Mojsija, kru- 
nidbene bazilike kralja 
Zvonimira, koji je tu 
okrunjen, po ondaš- 
njem računanju 

8. X. 1076. god. 


Šuplia crkva — krunidbena bazilika kralja Zvonimira 


Tlocrt Šuplje crkve — rekonstrukcija 


Pokrštenje Hrvata 
— kliška župska 
kva (freska 
Paraća) 


ulomci iz Rižinica 


Ostaci Trpimirove zadužbine i benediktinskog samostana Rižinice u 
Solinu, godine 852. 


Pogled s Klisa na Solin i Split 


Klis, tvrđava i župski 
grad. Sijelo kneza 
Trpimira i kasnijih 
hrvatskih velikaša Šu- 
bića i Nelipića. Obrana 
Solina, Splita i cijele 
okolice, u borbi s Tur- 
cima uzdanica južne 
Hrvatske. 

Pade konačno u turske 
ruke 1537. god. Oslo- 
bođen je od Turaka 
1648. god. 


Don Frane Bulić rođen u Vra- 
njicu 4. X. 1846, umro u Zagre- 
bu 29. VII. 1934. školovanje 
započeo u glagoljaškom sjeme- 
ništu u Priku kod Omiša, a 
gimnaziju završio u Splitu. Bo- 
gosloviju studirao u Zadru a 
klasičnu filologiju i arheologi- 
ju u Beču. Bio je profesor i 
direktor gimnazije u Splitu. 
Isticao se nacionalnim stajali- 
štem, pa su ga austrijske vlasti 
umirovili u 50. godini. Nakon 
toga se posve posvetio arheo- 
logijii. Imao je velikog uspjeha 
"1 istraživanju stare Salone, a 
i starohrvatskog Solina. Osno- 
vao društvo »Bihać« u svrhu 
istraživanja domaće povijesti. 


Don Lovre Katić (slika Vj. Pa- 
raća) rođen u Solinu 7. II. 
1887, završio gimnaziju u Spli- 

iju u Zadru, povi- 
jest i književnost u Zagrebu. 
Služio kao profesor i direktor 
na biskupskoj gimnaziji u 
Splitu, kao profesor na Viso- 
koj pedagoškoj školi u Zagre- 
bu, najposlije u službi konzer- 
vatora i znanstvenog suradnika 
Arh. muzeja u Splitu. Umro u 
Solinu 27. VIII. 1961. Napisao 
je veliki broj rasprava i knjiga 
s područja hrvatske povijesti, 
mnoge pripovijesti i crtice, ro- 
man »Kraljica Jelena«. 


Lik hrvatskog vladara — sad u krstionici sv. Ivana u Splitu. E. 
Dygve odlučno tvrdi, da su oplate u krstionici sv. Ivana donesene iz 
crkve sv. Petra i Mojsija u Solinu. On uspoređuje njihov stil i ma- 
terijal s fragmentima nađenim u Šupljoj crkvi i dolazi do zaključka, 
da je na oplatama prikazan kralj Zvonimir kako poslije krunjenja 
prima poklonstvo svojih podanika. 

